شەفەق نیوز/ نویسەر سینەمایی مەنسور جیهانی،
ئمڕوو یەکشەممە، ئاشکرای فیلم "تاقیکردنەوە" کرد ک نوینەری عراق کەێد لە
ئاهەنگ بەشەوکردن خەڵاتەیل ئۆسکار ٢٠٢٣ لە ئەمریکا و ئەڵمانیا، ک باس باوەت
گرفتەیل ژن لە خوەرهەڵات ناوڕاس کەێد.
جیهانی ئەرا ئاژانس شەفەق نیوز نویسان:
بڕیارە فیلم تاقیکردنەوە ئەرا دەرهێنەر شەوکەت ئەمین کورکی، و بەرهەمکردن مەمەد
ئەکتاش، ک نوینەرە عراق کەێد لە ئۆسکار ٢٠٢٣ لە باوەتەیل ژن و گرفتەیلی لە
خوەرهەڵات ناوڕاس، لە ٣ی دیسەمبەر ٢٠٢٢ لە لۆس ئەنجلس نمایش بکریەێد، و لە ٦
دیسەمبەر ٢٠٢٢ لە نیویۆرک،  و لە ٨
دیسەمبەر ٢٠٢٢ لە پەرلین ئەڵمانیا.
وتیش: فیلم The Exam  بەرهەمی هاوبەشە لەناوبەین هەرێم کوردستان و
ئەڵمانیا و قەتەر، و لە یەکەمین نمایشکردن جیهانیی لە بەش پێشبڕکێی سەرەکی Crystal Globe  لە ڤیستتواڵ کارلۆ لە Karlovy Vary سینەمایی ناودەوڵەتی پەنجا و پەنجەمین پیشکەش
کریا، و خەڵات FIPRESCI  لەلایەن یەکێتی ناودەوڵەتی
رخنەگرەیل سینەما وەدەس هاورد.
ئی کار سینەمایی دیارە، و لە وەردەوامی
دەرکەفتن جەهانیی، خەڵات خاسترین فیلم لە بەش ناودەوڵەتی لە خول سی و هەشتەمین
ڤیستواڵ Santa Barbra ی سینەمایی ناودەوڵەتی لە ئەمریکا وەدەس هاورد، و هەمیش خەڵات
خاسترین سیناریۆ لە ڤیستواڵ سینەمایی ناودەوڵەتی نۆزدەهەم، و خەڵات Tirana لە ئەلبانیا، و خەڵات سەندوق نەتەوە
یەکگرتگەیل ئەرا نێشتەجیبوین، UNFPA  لە پێشبڕکێی بانۆرامای
ناودەوڵەتی لە ڤیستواڵ سینەمایی ناودەوڵەتی چل و سێیەمین قاهیرەی میسر، و خەڵات
دەسەی ناوجیکردن لە ڤیستواڵ سینەمایی ناودەوڵەتی سی و هەشتەمین لە Mons بەلجیکا، 
و خەڵات خاسترین فیلم ڤیستواڵ Victoria  سینەمایی ناودەوڵەتی بیس و
هەفتەمین لە کەنەدا درەو کرد.
ئی فیلمە هەمیش لە بەش A Window on Asian Cinema   لە ڤیستیڤاڵ Busan  سینەمایی ناودەوڵەتی بیس و شەشەم لە کۆریای
باشوور پەسەن کریا، و لە بەش پانۆرامای ناودەوڵەتی لە ڤیستیڤاڵ گوای سینەمایی
ناودەوڵەتی پەنجا ودوویەمین لە هندستان،  و
لە بەش "ئافاق" لە ڤیستواڵ سینەمایی ناودەوڵەتی دوویەم
"تبليسي" لە جۆرجیا، و لە ڤیستواڵەگە ناودەوڵەتی یەکەم "دەریای سوور"
لە سعودیە، و لە ڤیستواڵ سینەمایی ناودەوڵەتی سی و چوارەم Exground  لە
ئەڵمانیا،  و لە بەش پانۆراما لە فیلم
ناودەوڵەتی ٥٨ ڤیستواڵ "ئەسپ تەڵایی" لە تایوان، و لە ڤیستواڵ Leiden سینەمایی ناودەوڵەتی شانزەهەم لە
هۆڵەندا،  و لە ڤیستواڵ Leeds   سینەمایی ناودەوڵەتی سی و
پەنجەم لە بەریتانیا، و لە ڤیستواڵ دهۆک سینەمایی ناودەوڵەتی هەشتەم لە هەرێم
کوردستان.
وتیش: ئی فیلمە چوارەم کار روومانی درویژە
ئەرا دەرهێنەر شەوکەت ئەمین کورکی، لە بەرهەم Mîtos Film  لە پەرلین و مەستی فیلم لە سلێمانی، و لە روی جەهانی وەلایەن کۆمپانیای
ArtHood  ئەڵمانی نمایش کریەێد،  و هەرلە ئەکتەرەیل ناودایار و خاوەن ئەزمون لە هەرێم
کوردستان و عراق رۆلیان رانین، وەگەرد بڕیگ لە ئەکتەرەیل گەنج لەلیان ؛ ئاڤان جەماڵ،
ڤانیا سالار، حسێن حەسەن، شوان عەتوف، هوشیار، یرو نیرۆیی، نیجار عوسمان، کاوە وادر،
عادل عەبدولڕەحمان.
دیاری
کرد ک تیم کار فیلمەگە لە دەرهێنان شەوکەت ئەمین کورکی، سیناریۆ: شەوکەت ئەمین
کورکی و محمد رزا جەوهەری، بەرهەم هاوبەش: فوئاد جەلال، کڕ بەرهەمکەر: لیا دریسچەر،
وەڕیەبەر وینەگردن: ئەدیب سوبحانی، وەڕیەبەر بەرهەم: عادل عەبدولڕەحمان، مۆنتاژ: ئیبراهیم
سعیدی، مۆسیقا: مەحمود بەرازی، دیزاین: جەلال ساعدپەناه، یاوەر بەرهەم: بەکر فەرەج،
توومارکردن دەنگ: شەهرام ئەحمەدیان، ئەندازیاری دەنگ: چاگلر یشیلای، مکیاج سینەمایی:
کارینا ئەفدوکێموا، دیزاین پڕتاڵ: کاترینا نسترووا، یاوەر دەرهێنەر: ئویستا قادر، وەردوامی:
سەروە عەلی وەیسی، گام دویای بەرهەم: سینان یوسف ئۆغلۆ، هەماهەنگی بەرهەم: میهرەبان
عەبدولڵا، راویژکار راگەیانن: مەنسوور جیهانی و منوچەهر جیهانی، بەرهەم: مەمەد
ئەکتاش، ساڵ بەرهەم: ٢٠٢١.
